পুনৰ আত্মঘাতী বোমাৰুৰ আক্ৰমণ, নামাজ পঢ়ি থাকোতেই মৃত্যুক সাৱটিলে ৩৩ জন লোকে…

অশান্ত আফগানিস্তানত পুনৰ অঘটন। আফগানিস্তানৰ কান্দাহাৰত শুকুৰবাৰে সংঘটিত হয় এক ভয়ংকৰ বোমা বিস্ফোৰণ।

দুপৰীয়া নামাজ পঢ়াৰ সময়তে সংঘটিত হয় এই ঘটনা। দক্ষিণ আফগানিস্তানৰ কান্দাহাৰৰ এটা চিয়া মস্কোত আক্ৰমণ কৰে আত্মঘাতী বোমাৰুয়ে। এই বিস্ফোৰণৰ ফলত মৃত্যুক সাৱটি লয় ৩৩জন লোকে। বিস্ফাৰণত আহত হয় প্ৰায় ৭৪জন লোক।

শুকুৰবাৰে, আফগানিস্তানৰ বিবি ফাতিমা মস্কোত তিনিটা আত্মঘাতী বোমাৰুৱে আক্ৰমণ কৰে। যাৰফলত ততালিকে মৃত্যুক সাৱটি লয় ৩৩জন লোকে।

উল্লেখ্য যে, আফগানিস্তানৰ কুন্দুজ চহৰৰ এটা মস্কোত কিছুদিন পূৰ্বে সংঘটিত হৈছিল এনে এক বিস্ফোৰণ। ISIS_Kৰ আত্মঘাতী বোমাৰুৰ বিস্ফোৰণৰ ফলত মৃত্যুক সাৱটি লৈছিল প্ৰায় ৫০ জন লোকে। সেই ঘটনাৰ পিছত আফগানিস্তানত মস্কোত সংঘটিত হোৱা এয়া হৈছে দ্বিতীয়টো বোমা বিস্ফোৰণ।